‘จานแดง’ทับ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 29 มี.ค. 2554
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 29 มี.ค. 2554
...หุ้นไทยวิ่งติดต่อกันหลายวัน ได้โอกาสพักฐาน กังวลแผ่นดินไหว+สึนามิ ครั้งใหม่ในญี่ปุ่น ทั้งที่ของเก่าโรงไฟฟ้านิวเคลียร์ยังแก้ไขไม่ได้...ดัชนีปิด 1,032.94 จุด ลดลง 4.79 จุด มูลค่าซื้อขาย 21,313 ล้านบาท
...ต่างชาติซื้อเล็กน้อย 661 ล้านบาท
...นักลงทุนกระอักจานแดงหุ้นทรู คอร์ปอเรชั่น (TRUE) ไล่ราคาขึ้นไปจ่อ 7 บาท ข่าวเพิ่มทุนรั่วทิ้งหุ้นร่วงนำมา 3-4 วัน ก่อนออกข่าวจริงเพิ่มทุนขาย 1.95 บาท ฉุดราคาลงซะหนัก เหลือ 5.70 บาท...แสบจริงๆ
...จัสมินฯ (JAS) เจอจานแดงเพิ่มทุน ราคาร่วงตาม ข่าวปล่อยตามห้องค้ากระฉ่อนเป้าหมาย ฮ่าๆๆๆ...ไม้แรกหลัก 3 ว่ากันว่า กองทุน+รายใหญ่ ยังไม่เลิก
...หุ้นเหล็กใกล้ได้ฤกษ์ขยับซะที วงการเหล็กเตรียมเฮ !!! อาจมีข่าวดีต้นเดือน เม.ย.นี้ ...จังหวะเดียวกับ จีสตีล (GSTEEL) ออกจากเกณฑ์ แคชบาลานซ์ (วางเงินสดก่อนซื้อ) ถ้าได้ข่าวดีน่าจะสตาร์ตออกวิ่งซะที หลังจากหงอยมาหลายอาทิตย์
...ไทยง้วนฯ (TYM) ถือไว้เอาวอร์แรนต์ (TYM–W 1) แจกกันฟรีเห็นๆ 4 หุ้นเดิมได้ 1 วอร์แรนต์...เป็นเป้าอีกตัวที่ เจ้าใหญ่ อยากได้ของไว้เป็นตัวแทนขายเหล็ก